હવે બીજી રીતે વિચાર કરીએ તો મોટેભાગે એવું આપણાં ધ્યાનમાં આવે કે લગ્નજીવનની શરૂઆતમાં ગર્ભાધાન થવાની શક્યતાઓ સૌથી વધારે હોય છે અને અમુક સમય જવા દઇને જે લોકો પ્રયાસ કરે છે તેમને થોડી મહેનત પડે જ છે. આવા સમયે જે ઉત્કટતા અને પ્રેમનો આવેશ, આવેગ લગ્નજીવનની શરૂઆતમાં હોય છે તે તો પછી થોડો તો ઘટ્યો જ હોય છે અને વળી સમાગમ દરમ્યાન ગર્ભાધાન માટેનું એક વાતાવરણ સ્ત્રીના ગર્ભાશય અને યોનિના ભાગમાં તૈયાર થતું હોય છે તેથી તે વખતે જેટલા ઓતપ્રોત થઇ જવાય તેટલો પરકાષ્ઠાનો અનુભવ સારી રીતે થાય અને ગર્ભાધાનની શક્યતાઓ વધે.